На адкрытай сцэне ў цэнтры ашмянцы зладзілі тэатральную дзею, дзе галоўнымі персанажамі сталі самі гараджане. Спектакль паставілі па незвычайным сцэнары. Перад гледачамі паўстала гісторыя Ашмян ад моманту заснавання, акторы-аматары распавялі яе паслядоўна — стагоддзе за стагоддзем. Ашмянцы прысвяцілі рэпетыцыям некалькі месяцаў, каб на гадзіну пераўтварыцца ў гістарычных актораў і ярка ўзнавіць-пражыць на сцэне кожны этап гісторыі горада: шведскі, польскі, рускі, савецкі. Такім чынам і самадзейныя акторы, і гледачы не толькі прайшлі шлях Ашмян яшчэ раз, але і самі сталі захавальнікамі спадчыны.Пастаноўка сабрала паўтары сотні чалавек. Частка гледачоў — карэнныя ашмянцы — спецыяльна ў гэты дзень наведала малую радзіму. Сярод іх спявачка Таццяна Грыневіч, якая адмыслова прыехала з Мінска. Яна вельмі ўражана спектаклем. — Я натуральна пагрузілася ў сваё дзяцінства, у пахі, колеры маленства, — кажа Таццяна Грыневіч. — Адзінае, я б зрабіла спектакль цалкам па-беларуску.